
	DĖL KLIMATO KAITOS PROGRAMOS PRIEMONĖS VALSTYBĖS PAGALBOS SCEMOS TIKSLINIMO 


Atsakydami į Lietuvos keleivių vežimo asociacijos š. m. liepos 24 d. raštą Nr. S-048 „Dėl KKP priemonės paramos schemos tikslinimo“, atkreipiame dėmesį, kad politiką formuojančios ministerijos, siūliusios priemones finansavimui iš Klimato kaitos programos lėšų 2020 m., turėjo suderinti finansavimo sąlygas su socialiniais partneriais ir tik tada jas pateikti Aplinkos ministerijai. Aplinkos ministerija Klimato kaitos programos priemonių finansavimo tvarkos aprašus su visuomene derino projektus paskelbus Lietuvos Respublikos Seimo teisės aktų informacinės sistemos (TAIS) Projektų registravimo posistemėje. Visuomenė pastabas ir pasiūlymus galėjo teikti TAIS nustatytais terminais. Rengiant ir derinant teisės akto projektą suinteresuotų institucijų pasiūlymų ar pastabų dėl valstybės pagalbos 7.2 papunkčio nebuvo gauta. 
Atkreipiame dėmesį, kad kvietimas teikti paraiškas paskelbtas nuo rugpjūčio 3 d. iki rugsėjo 1 d. pagal priemonę „Miesto ir priemiestinio viešojo transporto priemonių parko atnaujinimas skatinant naudoti elektra, biometanu, suslėgtomis gamtinėmis dujomis, suskystintomis gamtinėmis dujomis varomas transporto priemones”, esant galiojančiam kvietimui negalime keisti teisės aktų ar konkurso sąlygų. Pabrėžiame, kad Aplinkos ministerija su Konkurencijos taryba suderino valstybės pagalbos schemas ir jų atitikimą 651/2014 Bendrosios išimties reglamento straipsnio nuostatoms, nustatyta tvarka informacija apie tokią pagalbą perduota Europos Komisijai. 
Pasibaigus kvietimui arba jeigu priemonės įgyvendinimas bus tęsiamas svarstysime Jūsų pasiūlymus. Dėkojame, kad kreipiatės!


	Aplinkos viceministras
	Marius Narmontas

